শেন ওয়ার্নের সেই শতব্দীর সেরা ডেলিভারি নিয়ে প্রবল আলোচনা হয়েছিল একসময়ে। এখনও অনেকেই ওয়ার্নির সেই বলটার কথা বলে থাকেন। 
শ্রীলঙ্কায় অনুষ্ঠিত দ্বিতীয় টেস্টে রবিচন্দ্রন অশ্বিন যে ডেলিভারিতে দিলরুয়ান পেরেরাকে প্যাভিলিয়নে ফেরালেন, সেটাও কোনও অংশে কম নয়। 
বলটা যে ওভাবে বাঁক নেবে, তা বুঝতেই পারেননি দিলরুয়ান। অশ্বিনের বল দিলরুয়ানের ব্যাট ও প্যাডের মধ্যে যে বিশাল ফাঁক, তার মধ্যে দিয়ে গলে যায়। এবং উইকেট নাড়িয়ে দেয়। 
এটা অবশ্য প্রথম ইনিংসের কথা। দ্বিতীয় ইনিংসে শ্রীলঙ্কা জবাব দেওয়ার চেষ্টা করছে ভারতকে। কী হবে টেস্টের পরিণতি তা অনেকেই বুঝতে পেরে গিয়েছেন আগেভাগেই। 
ওয়ার্নের সেই বিখ্যাত বলটা বুঝতে পারেননি মাইক গ্যাটিং। দিলরুয়ানও এই বলটা বুঝতে পারেননি। শ্যেন ওয়ার্নের মতো অশ্বিনের এই বল নিয়েও জোর আলোচনা শুরু হয়েছে।